María José Hernández

**María José Hernández** (Zaragoza, 1966) ye una cantautora aragonesa.

## Trachectoria artistica
Cuan encara no yera que una adolescent sosprendió a publico y critica en o *II Encuentro Nacional de Canción de Autor* celebrau en Chaén, Andalucía, a on obtenió o 2ª premio, lo que la levó a prencipiar a suya carrera profesional.

En 1997 publica, ya de forma independient, o suyo primer disco *La línea del cielo*, en 2001 quita *El mar del deseo* y en 2006 edita *Círculos concéntricos*. A suya producción artistica continará en 2011 con *Señales de humo*,

En l'anyo 2014 edita *Las uvas dulces. Mª José Hernandez canta a José A. Labordeta*, un treballo en o que ofreixe a suya visón personal de belunas d'as cancions menos conoixidas d'o poeta y cantautor aragonés. O suyo zaguer treballo *Cartas sobre la mesa*, fue editau en 2018.

Ha feito a-saber-las colaboracions con atros artistas, entre os que destaca a suya participación como artista invitada en os conciertos d'a chira espanyola de Pablo Milanés en 2007 y haber compartiu escenario con artistas internacionals como Noa, Jorge Drexler, Javier Ruibal, José Antonio Labordeta, Gilberto Gil y Jane Birkin en os festivals mas importants d'Aragón y Espanya. Ha feito tamién conciertos en atros países como Francia, Belchica, Suiza, Anglaterra, Italia, Tunicia, Chapón y Marruecos, amás de bellas chiras por o continent americano, recorrendo tres vegadas gran parti de Mexico y o sud d'Estaus Unius, a on ha compartiu escenario con artistas como Alejandro Santiago y o dúo Mexicanto.

Estió en l'anyo 2000 a primera artista espanyola en fer parti d'o prochecto *Artistas en Rota*, actuando en Liverpool y fendo una chira arredol de toda Espanya chunto a nueu musicos d'o prestichioso *[[Liverpool Institute for Performing Arts]]* (LIPA), escuela de musica fundada por Paul McCartney en a suya ciudat natal.

Ye creyadora, chunto a os musicos Luis Delgado y Joaquin Pardinilla, d'o prochecto *Vivere Memento, Música antigua a la luz de nuestro tiempo* a on se revisan repertorios de musica antiga y cancions tradicionals.

Ha ganau cuatre galardons en os Premios d'a Musica Aragonesa, incluyindo o premio a la millor canción en luenga autoctona aragonesa por a suya canción en aragonés *Pregaria*, incluyida tamién en a primera edición o recopilatorio de cancions en luenga aragonesa *[[O Zaguer Chilo]]*. Ya heba cantau anteriorment en ista luenga con a suya canción *Augua que morta la set*, que feba parti d'o disco recopilatorio en aragonés *[[Á ixena 2 (disco)|Á ixena 2]]*.

Tamién a recibiu o premio *Artes&Letras* atorgau por o Heraldo de Aragón en reconoiximiento a la suya trachectoria musical.

## Discografía
### Discos propios
* *La línea del cielo* (1997). 
* *El mar del deseo* (2001).
* *Círculos concéntricos* (2006).
* *Señales de humo* (2011).
* *Las uvas dulces* (2014)
* *Cartas sobre la mesa* (2017).

### Atros prochectos
* *Los amantes de Teruel* (2003). Disco-libro con versions de cantautors clasicos.
* *Mudéjar* (2004). Musica pa o espectaclo de danza d'a companyía de Miguel Ángel Berna.
* *Música antigua a la luz de nuestro tiempo* (2014). En formato trío como Vivere Memento, chunto a os musicos Joaquín Pardinilla y Luis Delgado.

### Colaboracions discograficas
**La baraja* (1996). Cornamusa.
**Paisajes* (1997. José Antonio Labordeta.
**Noche infinita* (1997). Javier Bergia.
**25 años* (2000). Javier Bergia.
**Con la voz a cuestas* (2001). José Antonio Labordeta, tema a dúo *Adamar*.
**A tapar la calle* (2002). Titiriteros de Binéfar.
**Caracola* (2009). Javier Bergia.
**Punto y aparte* (2013). Javier Bergia.
**Manual de de instrucciones* (2014). Fran Espinosa.
**La estación de las violetas* (2022). La Ronda de Boltaña.

### Discos colectivos
Ha colaborau con cancions suyas en as siguiens obras colectivas:
* *Orillas* (1998). Poemas de cuantas poetisas latinoamericanas con musica de Gabriel Sopeña.
* *Cantautores de aquí y ahora* (2000).
* *Una ciudad para la paz* (2000). Poemas musicaus de Rafael Alberti, Rey del Corral, García Lorca, etc, con musica de Gabriel Sopeña.
* *Canciones de cuna* (2001).
* *Planeta Aragón 2* (2002).
* *Las músicas de Aragón* (2003).
* *Música de mujer* (2006).
* *[[Á ixena 2 (disco)|Á ixena 2]]* (2007).
* *Compartiendo* (2013).
* *Aragón sigue, Labordeta vive* (2015).
* *[[O Zaguer Chilo]]* (2017).

## Referencias

## Enlaces externos
*  Web oficial de María José Hernández